**NÁVRH**

**VŠEOBECNÉ ZÁVÄZNÉ NARIADENIE OBCE MUŽLA č. 4/2019**

**o určení výšky príspevku na čiastočnú úhradu nákladov v školách a v školských zariadeniach, ktorých zriaďovateľom je Obec Mužla**

 Obecné zastupiteľstvo v Mužle na základe § 6 a § 11 zákona č. 369/1990 Z.z. o obecnom zriadení v znení neskorších predpisov a § 140 zákona č. 245/2008 Z.z. o výchove a vzdelávaní a o zmene a doplnení niektorých zákonov /ďalej len školský zákon/ uznieslo na vydaní Všeobecne záväzného nariadenia o určení výšky príspevku na čiastočnú úhradu nákladov v školách a v školských zariadeniach, ktorých zriaďovateľom je obec Mužla.

**Prvá časť Základné ustanovenia**

**§1 Účel a predmet**

Toto VZN /ďalej len „nariadenie!/ určuje výšku príspevku na čiastočnú úhradu nákladov v školách a v školských zariadeniach, ktorých zriaďovateľom je Obec Mužla, /ďalej len „príspevky v školách a školských zariadeniach/

**§2 Druhy príspevkov v školách a školských zariadeniach**

1. Príspevky v školách a v školských zariadeniach upravené v tomto nariadení zahŕňajú:

a/ príspevok za pobyt dieťaťa v materskej škole /§28 ods. 6 zákona č. 245/2008 Z.z. o výchove a vzdelávaní a o zmene a doplnení niektorých zákonov – ďalej len školský zákon/

b/ príspevok na činnosť školského klubu detí (§49 ods. 5 školského zákona/

c/ príspevok na čiastočnú úhradu nákladov v školskej jedálni, výšku príspevku na režijné náklady a podmienky úhrady v školskej jedálni /§140 ods.10 školského zákona v súlade s finančnými pásmami, ktoré vydalo MŠ SR/.

**§3 Školy a školské zariadenia, ktorých zriaďovateľom je Obec Mužla**

1.Materská škola- Óvoda Mužla č. 690

2. Školský klub detí pri Základnej škole Jánosa Endrődyho, Mužla 491

3. Školská jedáleň pri Materskej škole – Óvoda Mužla 690

4. Školská jedáleň pri ZŠ Jánosa Endrődyho, Mužla 709

**Druhá časť**

**Príspevok v školách a v školských zariadeniach**

**§4 Príspevok za pobyt dieťaťa v materskej škole**

1. za pobyt dieťaťa v materskej škole prispieva zákonný zástupca na čiastočnú úhradu výdavkov v materskej škole mesačne na jedno dieťa

a/ počas školského roka sumou 5,-€

 počas letnej prevádzky sumou 5,-€

2. Príspevok podľa odseku 1 sa uhrádza vopred do 10 dňa príslušného kalendárneho mesiaca, ktorý predchádza kalendárnemu mesiacu, za ktorý sa príspevok uhrádza

3. Príspevok v materskej škole sa neuhrádza za dieťa:

a/ ktoré má jeden rok pred plnením povinnej školskej dochádzky

b/ ak zákonný zástupca predloží riaditeľovi materskej školy doklad o tom, že je poberateľom dávky v hmotnej núdzi a príspevku k dávke v hmotnej núdzi a o zmene a doplnení niektorých zákonov v znení neskorších predpisov/

c/ ktoré je umiestnené v zariadení na základe rozhodnutia súdu.

4. Príspevok v materskej škole na základe rozhodnutia zriaďovateľa sa neuhrádza za dieťa:

a/ ktoré má prerušenú dochádzku do materskej školy na viac ako 30 po sebe nasledujúcich kalendárnych dní z dôvodu choroby alebo z rodinných dôvodov preukázateľným spôsobom

b/ ktoré nedochádzalo do materskej školy v čase školských prázdnin alebo bola prerušená prevádzka materskej školy zapríčinená zriaďovateľom alebo inými závažnými dôvodmi, v týchto prípadoch uhrádza zákonný zástupca pomernú časť určeného príspevku.

**§5 Príspevok na činnosť školského klubu detí**

1. Na čiastočnú úhradu nákladov spojených s činnosťou školského klubu detí prispieva zákonný zástupca žiaka mesačne vo výške 5,- €

2. Príspevok podľa odseku 1 sa uhrádza vopred do 10. dňa príslušného mesiaca, ktorý predchádza kalendárnemu mesiacu, za ktorý sa príspevok uhrádza.

3. Príspevok pre dieťaťa, ktorého zákonný zástupca je poberateľom dávky v hmotnej núdzi a príspevku v hmotnej núdzi podľa osobitného predpisu je mesačne 1,66 €, ak zákonný zástupca písomne o to požiada riaditeľa školy a predloží o tom doklad.

**§6 Príspevok na čiastočnú úhradu nákladov v školskej jedálni**

Príspevok, ktorý uhrádza zákonný zástupca dieťaťa a žiaka, štátna dotácia poskytnutá na nákup potravín, podľa vekových kategórii stravníkov.

1. Štát dotuje stravné v poslednom ročníku MŠ, u stravníkov v hmotnej núdzi MŠ a u žiakov ZŠ sumou 1,20 € pri splnení týchto dvoch podmienok:

- stravník sa zúčastnil vyučovania

- stravník si stravu odobral.

Podmienkou pre stravovanie v ZŠ a v poslednom ročníku MŠ je zaplatenie jednorazového príspevku vo výške 20 €. Tento príspevok slúži na krytie nedoplatku za objednanú stravu bez nároku na dotáciu. Po skončení kalendárneho mesiaca jedáleň vyčísli objednanú stravu bez nároku na dotáciu a to do 10. dňa ďalšieho mesiaca. Podmienky vrátenia príspevku na stravovanie sú stanovené v zápisnom lístku stravníka.

Pre preukázateľné určenie nároku na dotáciu platia tieto pravidlá:

- po podpísaní zápisného lístka a zaplatení jednorazového príspevku stravníci sú automaticky prihlásení na stravu

- stravníci sú povinní sa odhlasovať do 14:00 hod. predchádzajúceho dňa osobne, alebo na telefónnom čísle, ktoré je uvedené na zápisnom lístku

- neodhlásenú alebo neodobratú stavu sú stravníci povinní uhradiť

- zákonný zástupca môže v prvý deň choroby stravu odobrať do obedára v čase od 12:00 do 12:30 hod., pričom stravník nárok na dotáciu nemá.

2. Riaditeľ je povinný účinné VZN zverejniť na webovom sídle školy a v priestoroch školy.

3. V jedálni vzniknuté rozdiely medzi nižšou stravnou jednotkou a sumou štátnej dotácie sa v súlade so zákonom využijú na úhradu režijných nákladov a na skvalitnenie stravy.

 4. Včas neodhlásené obedy sa uhrádzajú v celej výške nákladov na potraviny, nezávisle od nároku dieťaťa na dotáciu, nakoľko štát neposkytne dotáciu na neodobratý obed, t.j. v MŠ to činí 1,45 € a v ZŠ 1.- 4. ročníky 1,15 € a 5. – 9. ročníky 1,23€.

2. Cudzí stravníci – dôchodcovia s trvalým pobytom v Mužle uhrádzajú okrem nákladov na nákup potravín aj časť režijných nákladov.

Suma na nákup potravín je určená II. finančným pásmom vydané ministerstvom školstva.

|  |  |  |  |  |  |  |  |
| --- | --- | --- | --- | --- | --- | --- | --- |
| **Materská škola** | Desiata | Obed | Olovrant | Režijené náklady | Náklady na nákup potravín | Dotácia na stravu zo štátu | Úhrada |
| Stravníci MŠ 3-5 rokov  | 0,36 | 0,85 | 0,24 | 0 | 1,45 | 0 | 1,45 |
| Stravníci od 5-6 rokov a stravníci v HN | 0,36 | 0,85 | 0,24 | 0 | 1,45 | 1,20 | 0,25 |
| **Základná škola** |  |  |  |  |  |  |  |
| Stravníci od 6-11 rokov | 0 | 1,15 | 0 | 0 | 1,15 | 1,20 | 0 |
| Stravníci od 11-15 rokov | 0 | 1,23 | 0 | 0 | 1,23 | 1,20 | 0,03 |
| **Dospelí** | 0 | 1,33 | 0 | 0 | 1,33 | 0 | 1,33 |
| **Cudzí stravníci** | 0 | 1,33 | 0 | 0,66 | 1,33 | 0 | 1,99 |

3. Zákonný zástupca dieťaťa v predchádzajúcich ročníkoch MŠ zaplatí príspevok v každom mesiaci 10 dní a to do konca mesiaca, ktorý predchádza kalendárnemu mesiacu, za ktorý sa príspevok uhrádza.  Príspevok za  ostatné dni v mesiaci hradí obec, ako príspevok na stravovanie detí v súlade s VZN č. 4/2015 o soc. starostlivosti a stavebných stimuloch.

4. Ak dieťa – stravník nevyčerpá v mesiaci príspevok za 10 dní, finančné prostriedky sa prenesú na nasledujúci mesiac, alebo na požiadanie zákonného zástupcu dieťaťa sa môžu vrátiť.

4. Rozdiel medzi dotáciou a nákladom na nákup potravín podľa vekových kategórií, uhrádza zákonný zástupca dvakrát ročne, t.j. v septembri na prvý polrok a v januári na druhý polrok.

**Záverečné ustanovenia**

1. Pokiaľ nie je v tomto nariadení podrobnejšia úprava, odkazuje sa na školský zákon, zákon o štátnej správe a o školskej samospráve, zákon o financovaní škôl a školských zariadení a na vykonávacie predpisy vydané na ich základe.

2.Toto VZN bolo schválené uznesením Obecného zastupiteľstva v Mužle č.:

3. Toto nariadenie nadobúda účinnosť 1.9.2019

4. Dňom účinnosti tohto všeobecne záväzného nariadenia sa ruší VZN č. 2/2017 o určení výšky príspevku na čiastočnú úhradu nákladov v školách a školských zariadeniach, ktorých zriaďovateľom je Obec Mužla.

Pred schválením:

Vyvesené: 13.06.2019

Zvesené:

Schválené uznesením č.:

Po schválení:

Vyvesené:

Zvesené:

Účinnosť od:

 Ing. Iván Farkas

 starosta obce